ब्रितानी सांसदों ने बिना समझौते ब्रेक्सिट का प्रस्ताव ख़ारिज किया\nयह क़ानूनी रूप से बाध्यकारी फ़ैसला नहीं है और इसका मतलब यह नहीं है कि यूके यूरोपीय संघ से बाहर नहीं निकलेगा. 

मगर इसका मतलब है कि अब सांसद इस बात पर वोट कर सकते हैं कि ब्रेक्सिट को टाला जाए या नहीं. 

इस बात पर मतदान अब गुरुवार को होगा. अगर ब्रेक्सिट  को टालने का प्रस्ताव पारित हो गया और यूरोपीय संघ भी इसके लिए तैयार हो जाता है तो यूके पहले से निर्धारित तारीख़ (29 मार्च) को यूरोपीय संघ से बाहर नहीं जाएगा. 

सरकार ने बिना किसी समझौते के 29 मार्च को यूरोपीय संघ से निकलने का प्रस्ताव रखा है मगर सांसदों ने इस बात को लेकर वोट दिया है कि वे किसी भी शर्त पर बिना समझौते के ब्रेक्सिट से बाहर नहीं जाएंगे. 

अब सांसद सरकार के प्रस्ताव पर वोट कर रहे हैं. 

'प्रबंधित ब्रेक्सिट' के आसार

सांसदों ने यूरोपीय संघ से यूके से बाहर जाने को 22 मई, 2019 तक टाले जाने के प्रस्ताव को भी 164 के मुकाबले 374 वोटों से खारिज कर दिया.

इसका मतलब यह हुआ है कि बिना समझौते के 'प्रबंधित ब्रेक्सिट' हो सकेगा.

इस प्रस्ताव को प्रधानमंत्री टेरीज़ा मे के पूर्व करीबी सहयोगी कंज़रवेटिव सांसद डेमियन ग्रीन ने पेश किया था और ब्रेक्सिट का समर्थन और विरोध करने वाले प्रमुख नेताओं ने इसका समर्थन किया था.

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

\n\ntl;डॉ:
ब्रितानी सांसदों ने यूरोपीय संघ से बिना किसी समझौते से बाहर निकलने के प्रस्ताव को 308 के मुकाबले 312 वोटों से ख़ारिज कर दिया है.